mese-vár  Óvoda és bölcsőde
(4130 Derecske, Városház u.3.)

BEVEZETŐ

A Mese – Vár Óvoda házirendje a közoktatásról szóló 1993. évi LXXIX. Törvény általános érvényű alapelveire, óvodai házirendjére, a Kt. 17§(7)bek.,Gyvt. 20/C.§ és 160/A.§ valamint 11/1994.(VI.8.).MKM módosított rendelet vonatkozó paragrafusaira építve, valamint az 1997. évi XXXI. Gyermekek védelméről szóló törvényben foglaltak alapján került megfogalmazásra. A szabályozás nem sérti a gyermekek, szülők jogaira és kötelezettségeire vonatkozó rendelkezéseket.

Az óvodai házirend az intézmény saját működésének belső szabályozója.

Az óvoda felelős a gyermekek, testi, értelmi, érzelmi, erkölcsi fejlődéséért, a gyermek közösség kialakításáért és fejlődéséért.

Ennek értelmében és szellemiségében készítettük el házirendünket.

1. Általános rendelkezések

1.1.  A házirend célja:

A gyermekek, szülők jogainak és kötelességeinek gyakorlásával, a gyermekek óvodai életrendjével kapcsolatos rendelkezések megállapítása, érvényesülése a helyi gyakorlatban. 

1.2.  A házirend hatálya:

a. Területi hatálya:

Az óvoda székhelye:
4130. Derecske, Városház u.3.     Tel.: 54-410-010

Tagintézményei: 
4132. Tépe, Fő út 4. Tel.: 54-412-120



4133. Konyár, Templom út 24. Tel.: 54-413-090



4272. Sáránd, Nagy út 69. Tel.: 52-374-130

A gyermekek óvodába érkezésétől, távozásáig töltött idő alatt az óvoda területe, ill. séta, kirándulás stb. alkalmával, az óvodán kívüli foglalkozási helyszínek.

b. Személyi hatálya: 

A gyermekekre, az intézmény valamennyi alkalmazottjára és a szülőkre, a gyermekek törvényes képviselőire, valamint az általuk megbízott személyekre terjed ki.

Betartása a szülőkre, az óvoda dolgozóira és minden olyan személyre, aki az épületben tartózkodik egyaránt kötelező érvényű.

A Házirend be nem tartása számon kérhető és jogkövetkezményt von maga után.

c. Időbeli hatálya:

Felülvizsgálatára 5 évente, illetve szükség szerint kerül sor.

A házirend a fenntartó jóváhagyásával válik érvényessé.

A házirend kihirdetésének napjától lép érvénybe, felülvizsgálatára kötelezően kerül sor.

A nevelési-oktatási intézménybe történő belépéstől a nevelési–oktatási intézmény jogszerű elhagyásáig terjedő időben, a nevelési, illetve a pedagógiai program részeként tartott kötelező, továbbá az intézményen kívül tartott foglalkozások, programok ideje alatt.

d. Az intézmény működési rendje:

   1. Általános szabályok:

Az óvoda és bölcsőde létesítményeit és helyiségeit rendeltetés szerint az intézmény nyitva tartása alatt lehet használni. Nyitva tartásra az Intézményvezető adhat engedélyt. A biztonsági előírások mindenki számára kötelező. Az elvárt normák megszegése esetén a módosított 2018/1999.(XII.28) Korm. Rendelet előírásait alkalmazza.

e. Az intézmény helye az oktatási rendszerben:

· Az óvoda a gyermek 3 életévének betöltésétől az iskolába járáshoz szükséges fejlettség eléréséig, maximum 8 éves korig nevelő intézmény.

· Az óvodai nevelés, a teljes óvodai életet magába foglaló tevékenységek keretében zajlik.
· A gyermek jogai:
· A gyermek joga, hogy a nevelési-oktatási intézményben, biztonságban és egészséges környezetben neveljék és oktassák, óvodai életrendjét, pihenőidő, testmozgás beépítésével, sportolási, étkezési lehetőség biztosításával életkorának és fejlettségének megfelelően alakítsák ki.

· A gyermek személyiségét, emberi méltóságát és jogait tiszteletben kell tartani, és védelmet kell számára biztosítani, fizikai és lelki erőszakkal szemben.

· A gyermek joga, hogy személyiségi jogait, cselekvési szabadságát, és magánélethez való jogát az óvoda tiszteletben tartsa, e jogának gyakorlása azonban nem korlátozhat másokat e jogainak érvényesítésében.

· A gyermek joga, hogy képességeinek, érdeklődésének, adottságainak megfelelő nevelésben, oktatásban részesüljön.

· A gyermeknek joga van adottságának megfelelő megkülönböztetett ellátásban részesülni, pedagógiai szolgálathoz fordulni segítségért.

· Joga, hogy családja anyagi helyzetétől függően kedvezményes étkezésben részesüljön.

· Joga, hogy rendszeres egészségügyi felügyeletben és ellátásban részesüljön.

· A gyermek kötelességei:

· hogy részt vegyen a kötelező és választott foglalkozásokon, 

· hogy óvja saját és társai épségét, egészségét,

· hogy megtartsa az óvoda helyiségei és az óvodához tartozó területek használati rendjét,

· hogy megőrizze, illetőleg az előírásoknak megfelelően kezelje az óvodában használt játékokat, eszközöket, óvja az óvoda létesítményeit, eszközeit,

· hogy az óvoda vezetői, pedagógusai és alkalmazottai, óvodás társai emberi méltóságát és jogait tiszteletben tartsa.

· A szülő jogai:

· A szülőt megilleti a nevelési- oktatási intézmény szabad választásának joga, körzethatáron belül.

· Joga, hogy megismerje az intézmény Pedagógiai Programját, Házirendjét.

· Joga, hogy folyamatos tájékoztatást kapjon gyermeke fejlődéséről. A gyermek neveléséhez tanácsokat kapjon.

· A szülő kezdeményezheti Óvodaszék, Szülői Szervezet létrehozását, részt vehet és közreműködhet annak tevékenységében.

· A szülő kötelességei:

· biztosítsa gyermeke óvodai keretben folyó iskolai életmódra való felkészítő foglalkozásokon való részvételét,

· megtegye a szükséges intézkedéseket gyermeke jogainak érvényesítésében,

· megtegyen minden tőle elvárhatót gyermeke fejlődéséért,

· rendszeres kapcsolatot tartson a gyermekével foglalkozó pedagógusokkal,

· elősegítse gyermekének a közösségbe történő beilleszkedését, az óvoda rendjének, a közösségi élet magatartási szabályainak elsajátítását
· hogy, az óvoda vezetői, pedagógusai és alkalmazottai, szülő társai emberi méltóságát és jogait tiszteletben tartsa.

2. Az óvoda adatai

Óvodánk neve:      Mese - Vár Óvoda és Bölcsőde

Címe:                     4130. Derecske, Városház u.3.



Tel.:  54/410-010

Intézményvezető:  Varró Gyuláné    

Derecske           
Tel.: 54/547-034

Tagóvodavezetők: Farkasné Békési Katalin     
Tépe


Tel.: 54/412-120



           Major Imréné         

Konyár

Tel.: 54/413-090

           Fekete Béláné    

Sáránd

Tel.:54/374-130

3. Az óvodai élet rendje:

3.1. Az óvoda nyitvatartási rendje:

Nevelési év:              szeptember 01 – augusztus 31-ig.

3.2. Napi nyitva tartás 
· Derecske:
Hétfőtől – Péntekig     reggel 6.30-tól,     délután 17.15-ig. (10,45 perc) 

Reggeli és délután ügyelet rendje: 

Reggel: 6.30-tól 7.30-ig összevontan a kijelölt csoportokban

Délután: 16.30-tól 17.15-ig összevontan a kijelölt csoportokban

· Tépe:

Hétfőtől – Péntekig     reggel 6.30-tól,     délután 17.15-ig. (9,15 perc) 

Reggeli és délután ügyelet rendje: 

Reggel: 7.15-tól 7.30-ig összevontan a kijelölt csoportokban

Délután: 16.00-tól 16.30-ig összevontan a kijelölt csoportokban

· Konyár:

Hétfőtől – Péntekig     reggel 7.00-tól,     délután 17.00-ig. (10 óra)
Reggeli és délután ügyelet rendje: 

Reggel: 7.00-tól 7.15-ig összevontan a kijelölt csoportokban

Délután: 16.30-tól 17.00-ig összevontan a kijelölt csoportokban

· Sáránd:

Hétfőtől – Péntekig     reggel 7.00-tól,     délután 17.00-ig. (10 óra)

Reggeli és délután ügyelet rendje: 

Reggel: 7.00-tól 7.15-ig összevontan a kijelölt csoportokban

Délután: 16.30-tól 17.00-ig összevontan a kijelölt csoportokban
3.3. Nyári zárás: 

Augusztus utolsó három hetében a fenntartó döntése értelmében. Ebben az időpontban az óvodát ZÁRVA tartjuk, a karbantartási és felújítási munkálatok miatt.

A zárva tartás ideje alatt heti egy alkalommal ügyintézés céljából az óvoda ügyeletet biztosít.

3.4. Az ügyelet rendje:( 1 sz. mell.)

3.5. Téli zárás: az intézményvezető a fenntartó jóváhagyása esetén decemberben karácsony és új év közötti napokban szünetet rendelhet el , hogy a család együtt ünnepelhessen. (Szülőnek írásbeli nyilatkozatban kell jeleznie igényét: ebben az esetben ügyeletet biztosítunk. )

3.6. Nevelés nélküli napok rendje:

· Nevelési értekezletek, minőségfejlesztési feladatok, szakmai és egyéb szervezeti továbbképzések megtartása céljából a közoktatási törvényben meghatározottak alapján, 5 nevelés nélküli munkanapot veszünk igénybe. 

· Az óvodai nevelés nélküli munkanapokat 7 nappal előre jelezzük a szülőknek.

· A nevelés nélküli munkanapok időpontjait a tanévnyitó szülői értekezleten ismertetjük a szülőkkel, az esetleges változásokról 2 héttel előbb tájékoztatást adunk.

· A szülők aláírásukkal is igazolják, hogy tudnak-e gyermekük elhelyezéséről gondoskodni.

· Szükség esetén minden alkalomra ügyeletet biztosítunk.

3.7. Az óvodába járás szabályai:

Azt várjuk, hogy a gyermekek minden nap legkésőbb ½ 9 óráig érkezzenek meg az óvodába, mert bár rugalmas a napirendünk, de vannak kötöttségeink. Szeretnénk, ha óvodásaink az óvodába járás terén is megszoknák a rendszerességet, és csak indokolt esetben hiányozzanak. 

Bármilyen okból bekövetkezendő távollét esetén feltétlenül elvárjuk, a szülői kötelesség alapján a jelzést. 

3.8. A gyermek távolmaradásának, mulasztásának igazolására vonatkozó rendelkezések:

· Igazolt a mulasztás ha, 

· a szülő bejelentette az óvónőnek

· a gyermek betegsége miatt (orvosi igazolással)

· hatósági intézkedés vagy egyéb alapos indok miatt

· Igazolatlan a mulasztás amennyiben a gyermek óvodai távolmaradását nem igazolják

· Az iskola köteles gyermek igazolatlan hiányzása nem haladhatja meg a hét napot, ellenkező esetben gyermekjóléti intézkedést von maga után.

· Ha Ön a gyermekét bármelyen ok miatt nem kívánja óvodába hozni, kérjük erről legalább egy munkanappal megelőzően tájékoztassa az óvodát!

· A hiányzás első napján a térítési díjat fizeti a szülő, kivéve ha a távolmaradást szóban, telefonon előző nap bejelenti.

· Előre nem látott hiányzás esetén, első napon lehetőség van az ebéd elvitelére az óvoda által biztosított ételtároló dobozban.

3.8.1. Óvodáztatási támogatás feltételei: 

· A szülő beíratta gyermekét az óvodába még azelőtt, hogy az egyébként is kötelező volna (5 éves kor előtt).

· A szülő gondoskodik a gyermeke rendszeres óvodába járatásáról.

· Rendszeres gyermekvédelmi kedvezményre való jogosultság.

· A gyermek törvényes felügyeletét ellátó szülő a jegyzői eljárásban önkéntes nyilatkozatot tegyen arról, hogy gyermekének három éves koráig legfeljebb az iskola nyolcadik évfolyamán folytatott tanulmányait fejezte be sikeresen.

3.8.2. Rendszeres óvodába járás fogalma

· A gyermek egy óvodai nyitvatartási napon legalább hat órát az óvodában tartózkodik, továbbá

· Az igazolt és az igazolatlanul mulasztott napjai száma együttesen nem haladja meg a munkanapokra eső óvodai nevelési napok 25%-át.

3.9. A gyermekekkel kapcsolatos egészségügyi szabályok:

· Az óvodába csak egészséges gyerek járhat, betegségre utaló jelekkel, gyermeket az óvodába nem vehetünk be.

· A napközben megbetegedett gyermekeket az óvónő értesítése után, a szülőnek el kell vinnie az óvodából és csak orvosi igazolással jöhet újra a közösségbe.

· Amikor az óvónő bármely egészségügyi problémával - pl. kötőhártyás a gyermek szeme - orvoshoz irányítja a gyermeket, akkor csak gyermek szakorvosi igazolással jöhet ismét az óvodába.

· A minél gyorsabb elérhetőség érdekében kérjük a csoportos óvónőknek pontos telefonszámokat adjanak meg, annak változásait is kérjük bejelenteni.

· Ha a gyermek fertőzőbeteg,(rubeola, bárányhimlő stb.) amint a szülő tudomására jut, kérjük, azonnal jelezze az intézményvezetőjének, és a tagóvoda vezetőnek, hogy a szükséges intézkedést megtegye.

· Az orvos által az óvoda látogatásától eltiltott gyermek, gyógyulás után, csak orvosi igazolással jöhet az óvodába.

· Gyógyszert a szülő a csoportos óvónőnek nem adhat át gyermeke gyógykezelésére, kivéve ha orvos igazolja, hogy a gyermek tartós  betegsége allergia stb. miatt állandó gyógyszert szed.

· Az óvoda orvosa által a megjelölt szakorvosi vizsgálatra a szülő köteles elvinni a gyermekét.

· Amennyiben gyógyszer érzékeny vagy ételallergiás gyermeke, kérjük orvosi igazolással jelezze a csoportos óvónőnek.

· A védőnők rendszeres időközönként szűrést végeznek.

· A gyermekek rendszeres egészségügyi vizsgálaton vesznek részt: belgyógyászati, szemészeti, fogászati. 

· Fertőző betegség esetén bejelentési kötelezettsége van a szülőnek.

· Serke, tetű (3.sz. mell.)
3.10. A gyermek értékelésének rendje, szempontjai
A gyermek értékelését az óvodapedagógusok végzik a gyermekenként vezetett fejlődési napló, DIFER mérőeszköz és egyéb megfigyelések alapján.

Különös gondosságot igényel a HHH gyermekek és a tanköteles korúak esete.

A HHH gyermekek fejlődését 3 havonta értékelik az óvodapedagógusok, és a szülővel megbeszélik a gyermek fejlődési ütemét. 

Összevont szülői értekezleten tájékoztatják a szülőket az iskolára való felkészültségről. 

A tanköteles korúak esetén a gyermekek testi érettségét az óvodaorvossal együttműködve állapítja meg a csoport óvónője, ennek érdekében az óvoda orvosa szűrővizsgálatot végez.

Lelki, szociális, mentális és értelmi fejlettséget a csoportvezető óvónők szakmai véleménye alapján állapítja meg a nevelőtestület. 

Minden gyermekről óvodai szakvélemény kerül kiállításra.

Ha a kisgyerek további óvodai nevelése indokolt, akkor az határozatban kerül rögzítésre, gyermekenként indoklással kísérve. 

Kérdéses esetben kérni kell a Nevelési Tanácsadó iskolaérettségi vizsgálatát. 

Ebben az esetben az óvodai szakvéleményhez csatolni kell a Nevelési Tanácsadó írásbeli véleményét. 

3.11. A beiskolázás

        A szülőknek kiadott óvodai szakvéleménnyel lehet a gyermeket az iskolába 

        beíratni. Minden tanköteles korú gyereket be kell íratni, függetlenül attól, 

        hogy marad-e még egy évig óvodában, vagy sem.

4. Óvó-védő rendelkezések:

· Ha a távolmaradás előre nem látható, előző nap 9 óráig be kell jelenteni a csoportban lévő óvónőnek.
                   Derecske Városház u.3.    54/410-010 

Tépe Fő u.4.                       54/412-120

Konyár Templom u.24     54/413-356

Sáránd Nagy u.77.            52/374-010

· Az egy hetet meghaladó huzamosabb távolmaradást az intézményvezetővel és a tagóvoda vezetővel kell egyeztetnie!

· 3 napnál hosszabb ideig tartó betegség után a gyermek csak orvosi igazolással fogadható az óvodába.

· A nyilvántartásból töröljük azt a gyermeket, aki szóbeli és írásbeli figyelmeztetés után is igazolatlanul hiányzik az óvodából. (7 nap/év ) kivéve, ha a Gyámhatóság intézkedésére vette fel őt az óvoda, illetve ha betöltötte az 5. életévét.

· A tanköteles korúak (5 évesek) igazolatlan hiányzása esetén írásbeli felszólítás után értesítjük városunk Jegyzőjét és jelzéssel élünk a Gyermekjóléti Szolgálat felé is.

· Más intézménybe történő átíratáshoz (pl. elköltözés esetén) a tőlünk kapott, átiratkozáshoz szükséges igazolást a fogadó intézménybe kell leadni.

4.1. Az óvodás gyermek intézményünkből csak gondviselő, vagy nagyobb iskolás testvér kíséretében érkezhet/távozhat.

4.2. A gyereket óvodába érkezésekor a szülő minden esetben személyesen adja át az óvónőnek, egyébként, ha a gyerek valamilyen oknál fogva nem megy be a csoportszobába, az óvónő nem tud a gyerek jelenlétéről, így felelősséget sem vállalhatunk érte. 

4.3. A nevelési év elején óvodásaink részére kötött gyermekbaleset biztosítás államilag finanszírozott. Nevelési tervünkben is rögzítjük az óvó-védő előírásokat.

4.4. Az óvodába ki és belépéskor kérjük, hogy az ajtókat mindig gondosan csukják be.

5. A gyermekek napközbeni elvitele:

5.1. A gyermek a nevelési órák idején csak a szülő személyes vagy írásbeli kérésére, az óvodai csoport pedagógus távolléte esetén az intézményvezető, tagóvoda vezető és helyettes, engedélyével hagyhatja el az óvoda épületét.

5.2. A szülők tartsák tiszteletben a csoport napirendjét, és az óvodai élet megzavarása nélkül vigyék el a gyermeket.

5.3. Abban az esetben, ha a szülő helyett – a szülő kérésére – más személy viszi el a gyermeket az óvodából a szülő köteles a gyermek óvónőjének ezt bejelenteni, a személy pontos megnevezésével.

5.4. A gyermekek elvitelekor minden esetben (az udvaron főleg) az óvónőnek szólni kell.

5.5. A válófélben levő szülők esetében kérjük, hogy a gyermekek érdekében a szülők egymás között előre egyezzenek meg, hogy ki viheti el a gyermeket az óvodából, és erről tájékoztassák az óvónőket. Megegyezés hiánya esetén a hivatalos szervek (Bíróság, Gyámügy) döntése értelmében járunk el.

5.6. Kérjük a szülőket, hogy az óvoda nyitva tartása idején belül vigyék el gyermeküket az óvodából. Amennyiben valamilyen oknál fogva egy gyermekért nem jönnek a zárás idejéig, az óvónő és a dajka a szülő által megjelölt személyt telefonon értesítve a zárást követően még egy félórát köteles az óvodában tartózkodni.

5.7. Kérjük a szülőket – az óvoda rendjének megtartása érdekében – délután gyermekenként csak 2 felnőtt, vagy 1 felnőtt és 1 gyermek, vagy 1 nagyobb testvér jöjjön be egyszerre az óvoda épületébe.

Amennyiben többen érkeznek az óvoda épületén kívül kötelesek várakozni.

Az ebéd után hazajáró gyerekeket 13 órakor lehet hazavinni az óvodából.

Ahhoz, hogy a gyermek egyedül hazaengedhető legyen a szülő írásbeli nyilatkozata szükséges. (2.sz. mell.)

6. Óvodai felvétel:

6.1. Időpontját minden év március hónapban a fenntartóval, iskolával való egyeztetés után tesszük közzé. Ennek előfeltétele a betöltött harmadik életév, szobatisztaság és korának megfelelő szociális érettség.

6.2. A gyermek ha eléri az iskolába lépéshez szükséges fejlettségét, legkorábban abban a naptári évben, amelyben a hatodik – adott év május 31 napjáig – legkésőbb amelyben a nyolcadik életévét betölti, tankötelessé válik.

6.3. Létszámtól függően nem csak szeptemberi, hanem folyamatos óvodai felvételre is van lehetőség.

6.4. Óvodai kezdéskor egy hétnél nem régebbi orvosi igazolást  kérünk.

6.5. Hátrányos helyzetű, illetve a Gyámhatóság által kezdeményezett esetekben a gyermekek felvételét nem tagadhatjuk meg.

6.6. A gyermek abban az évben, amelyben ötödik életévét betölti, -  a tárgyévben kezdődő nevelési év első napjától - köteles óvodába járni, legalább napi négy órában a sikeres iskolakezdése érdekében.

6.7. Sajátos nevelési igényű gyermekek felvétele.

A sajátos nevelési igényű gyermekek felvétele a Szakértői és Rehabilitációs Bizottság javaslatára óvodánk kijelölése alapján történik. 

7. A gyermekek ruházata az óvodában:

7.1.,Öltözködjenek a gyermekek rétegesen, az időjárásnak megfelelően. Ruházatuk legyen praktikus, könnyen kezelhető, balesetet okozó csatoktól, pántoktól mentes, kényelmes és tiszta. Szükséges az átöltözéshez a tartalék ruha.

7.2.,Legyen az óvodásnak torna, fogmosó felszerelése, váltó cipője, hetente tiszta törölközőt, kéthetente tiszta ágyneműt kérünk. 

7.3.,A levehető ruhadarabokat, lábbeliket saját jelükkel vagy nevükkel kell ellátni, és azt az öltözőszekrénybe kell elhelyezni. (polc-zsák-vállfa)

7.4.,Kérjük a szülőket, hogy gyakran nézzék át gyermekük szekrényét, hogy a szükséges ruhadarabok, cipők rendben vannak-e, illetve nincsenek-e felesleges dolgok az óvodában?!

7.5. A kísérők lábzsák használata a gyermekek egészségének és az óvoda tisztaságának megőrzését szolgálja. Kérjük, hogy a gyermekek utcai cipőjét érkezéskor a földszinten levő cipőtároló szekrényekbe helyezzék el.

8. Az étkezések időpontjai az óvodában :

- tízórai              ½.9 – ½.10-ig folyamatosan,

- ebéd                ¾.12 – 12.30-ig,

- uzsonna          15.15 – 15.35-ig.

· Kérjük Önöket, hogy gyermekük születésnapján az ünnepi kínálásra, farsangra vagy egyéb alkalomra csak eredeti csomagolású, édes vagy sós kekszet, gyümölcslevet, üdítőt és permetezési naplóval igazolható gyümölcsöt küldjenek.

      (2.sz.mell.)

9. Az óvodába hozható tárgyak és egyéb szabályok:

· Balesetveszélyes tárgyakat a gyermek nem hozhat magával, erről a szülő köteles gondoskodni. Amennyiben az előírt szabályozást nem tartják be, a bekövetkezett kárért az óvoda csak szándékos károkozás esetén felel.(Kt.40.§.(8). 

· Az óvodában hagyott, ill. hozott tárgyakért pl: bicikli a tárolóban, arany, ezüst tárgyak, játékok, szánkó, stb. Az ékszerek, gyűrű, fülbevaló, nyaklánc által okozott balesetekért nem vállalunk felelősséget.

· Minden olyan játékeszköz, mely a gyermekek testi, lelki épségét nem veszélyezteti - hozhatnak be alváshoz, képességfejlesztéshez.

· A gyermekek érdekében mindenkor kérjük a kapun és az ajtón a zárakat használni, kérjük gyermeküket is e szabály betartására tanítsák.

Előfordulhat, hogy gyermeke ragaszkodik egy-egy kedvenc játékához – amit szeretne a társainak is bemutatni – elhozhatja, majd a csoportszobában a kijelölt helyre tehetik.

10. Szülők az óvodában:

Az óvodába járó gyerekeket arra neveljük, hogy tanulják meg tisztelni a felnőtteket, szeressék és fogadják el társaik egyéniségét, másságát, tudják kifejezni magukat, de legyenek képesek alkalmazkodni is. Az esetleges konfliktusokat ne durvasággal, erőszakoskodással, árulkodással oldják meg. Ezen törekvésünk sikerének érdekében kérjük otthon is ezeket az alapelveket erősítsék a gyermekekben.

10.1. Együttműködés

· Annak érdekében, hogy a gyermekeket a nekik legmegfelelőbb módszer szerint neveljük, szükség van igazi együttműködésre, nyitottságra és őszinteségre.

· Komoly probléma, konfliktus ellentét esetén mindenképpen keressék meg az óvónőt, illetve az óvoda vezetőjét, és velük közösen próbálják megoldani a konkrét helyzetet.

· A szülőknek lehetőségük van arra, - és igényeljék is – hogy az óvodában folyó pedagógiai munka kialakításában a megfelelő fórumokon aktívan részt vegyenek, ötleteikkel segítsék elő a közös gondolkodást.

10.2. Fórum
· szülői értekezletek,

· játszó délutánok, nyílt napok, közös rendezvények

· fogadó óra (vezető óvónői, óvónői és gyermekvédelmi felelős)

· az óvónővel történő, rövid esetenkénti megbeszélés

· családlátogatás

10.3. Kapcsolattartás

· Kérjük Önöket, hogy se a gyerekekkel kapcsolatos, se magánjellegű beszélgetésekre az óvónőt munkája közben hosszabb időre ne vonják el a gyermekcsoporttól, mert balesetet idézhet elő, és zavarja a gyermekek tevékenységét, a nevelés folyamatát.

· A gyermekekkel kapcsolatos információt csak a saját óvónőjüktől, vagy az óvoda vezetőjétől kérjenek.

· Szülőknek, idegeneknek a gyermekek egészsége érdekében az óvoda konyhájába bemenni T I L O S!
· A csoportszobába az óvónővel előzetesen egyeztetett időpontban a beszoktatási időben, nyíltnapokon, egyéb óvodai rendezvényeken az egészségügyi előírásokat megtartva lehet bemenni!

· Óvodánkban Szülői Munkaközösség működik, amelyet a szülők több mint 50 %-a választ meg. Gyermekközösségünk nagyobb 75 %-át érintő kérdések megtárgyalásakor a SZM vezető tájékoztatást kérhet, illetve tanácskozási joggal vehet részt a nevelőtestületi értekezleten.

11. Térítési díj:

· Az étkezési-térítési díjat (teljes, normatív 50 %, - ingyenes) az érvényes rendelet alapján állapítjuk meg az igénybe vehető kedvezmények figyelembe vételével.

· Az étkezési-térítési díjat minden hónap 10-től 15-ig kérjük befizetni. A pótbefizetés 20-22-ig történik.

12. A nemdohányzók védelmében hozott szabályok:

· Az óvoda területére – beleértve az udvart is – égő cigarettával belépni, illetve ott dohányozni nem szabad.

· Az óvoda egész területén Tilos dohányozni! Beleértve az épület helyiségeit, valamint az intézményhez tartozó külső területet, udvart is.

13. Teendők bombariadó esetén:

· Vészhelyzetben a mindenkor az óvodában tartózkodó vezető értesíti a rendőrséget, és közben utasítást ad az épület kiürítésére. A csoportokat a meghatározott, legbiztonságosabb úton menekítik ki az óvoda dolgozói. (óvónők, dajkák)

14. Teendők tűzriadó esetén:

· A tűz keletkezésekor a legbiztonságosabb helyen, útvonalon menekítjük a gyermekeket. 

· Az épületben tartózkodó vezető, vagy az arra kijelölt személy értesíti a tűzoltókat. .Minden elhárítási munka a tűzriadó terv szerint zajlik, a tűzriadó tervben foglaltak megtartásával járunk el.

15. Egyéb közérdekű információink:

Híreink és tájékoztatóink rendszeresen megtalálhatóak a hirdetőtáblánkon. Kérjük, ezek folyamatos figyelemmel kísérését, a közölt időpontok betartását, és kérésünk esetén aláírásával igazolni annak tudomásul vételét.

15.1.,A fogadóórák

A fogadóórák előzetes bejelentés alapján működnek.

· Az intézményvezető

· Óvodapedagógusok

· Gyermekvédelmi felelősök

15.2.,Érdeklődő szülő részére az óvodai alapdokumentumok megtalálhatók az 
    intézményvezetőnél, és tagintézmény vezetőknél.

· Szervezeti és Működési Szabályzat (SZMSZ)

· Helyi nevelési Program (HOP)

· Intézményi Minőségirányítási Program (MIP)

· Házirend

15.4. Különféle hirdetések csak az óvodavezető tudtával és beleegyezésével helyezhető el az intézmény környezetében.

15.5. Az óvoda területén idegenek nem helyezhetik el kerékpárjukat. 

   A kerékpárok tárolása csak a kialakított tárolókban történhet.

16. Legitimációs záradék

16.1. A házirend elfogadásának és módosításának szabályai

A házirendet az óvodapedagógusok és a szülők javaslatainak figyelembevételével az óvoda vezetője készíti el.

Az érvényben lévő házirend módosításának lehetséges indokai:

- jogszabályi változások

- az intézmény vezetőjének kezdeményezése

- a nevelőtestület határozatai

- a szülői közösség vezetőségének javaslatai

16.2. A módosított házirend a fenntartó jóváhagyásával lép hatályba.

A módosított házirendet a nevelőtestület 2011. január 4-én, tagóvodánként megtartott nevelőtestületi értekezleten elfogadta.

A házirend hatálybalépésének időpontja: 2011.01.05.
A házirend érvényessége: visszavonásig

16.3. A Házirend nyilvánosságra hozásának módja: 

A Házirendet a Társulási Tanács jóváhagyása után tesszük közzé.

- 1 példány minden új gyerek szüleinek átadásra kerül a felvételt követő első szülői értekezleten.

- 1 példány a központi faliújságon,

- 1 példány a vezetői irodában található.

Jogszabályi és egyéb változások alkalmával minden nevelési év kezdete előtt.

Házirend – Bölcsőde

1./ A bölcsődében 20 hetes kortól 3 éves korig gondozzuk a gyermekeket, hétfőtől péntekig 6 45 és 17 00 óra között.

A kísérők lábzsák használata a gyermekek egészségének és a bölcsőde tisztaságának megőrzését szolgálja.

2./ Reggel 7 45-ig folyamatosan érkeznek a gyermekek, majd 7 45-8 30 között az átvétel a reggeliztetés miatt szünetel. Lehetőség van rendszeres későbbi érkezésre is, de ebben az esetben reggelit nem tudunk biztosítani.

3./ Reggel a szülő öltözteti át gyermekét az aznapra szánt játszóruhájába, majd a gyermek korától függően felkínálja a bili vagy a WC használatát. A kézmosásban, fésülködésben segít, s tisztán, rendezetten adja át a gondozónőnek.

Tájékoztatást nyújt a gyermek hogylétéről, a vele kapcsolatos otthoni eseményekről.

4./ A gyermek délutáni távozásakor a gondozónő beszámol a napi eseményekről. Ismét a szülő öltözteti át gyermekét az otthoni ruhába, a bölcsődében használt saját ruhát hazaviszi. 

A gyermek napközben a saját ruháját viseli, kérjük, hogy annak tisztaságáról, ill. csere lehetőségéről fokozott figyelemmel gondoskodjon!

5./ A gyermek hazaviteléről a nyitvatartási időn belül a szülők valamelyike, a szülő által írásban meghatalmazott vagy a gondozónőnek előzetesen bemutatott felnőtt gondoskodik.

Ittas felnőttnek (ittas szülőnek), 16 éven aluli kiskorúnak, meghatalmazás nélküli idegen felnőttnek a gondozónő nem adja ki a gyermeket! 

6./ Folyamatban lévő válás, egyéb családi problémák esetén a gyermek személye körül kialakult vitának a bölcsőde nem szolgál helyszínéül! Válás esetén a láthatási jogokat a bölcsődén kívül kérjük tisztázni!

7./ A bölcsődébe behozott értéktárgyakért (óra, ékszer, stb.), valamint a közös helyiségben elhelyezett tárgyakért (babakocsi, ruhanemű, cipő, játék, stb.) felelősséget nem tudunk vállalni, mert a helyiségek nyitottságát az érkezés-távozás időszakára biztosítanunk kell.

8./ A gyermek által használt ruhaneműbe, cipőbe kérjük a gyermek nevét bevarrni/beírni, hogy ne lehessen összecserélni azokat.

9./ Ha a gyermek otthon belázasodik (37 Celsius fok fölé emelkedik a hőmérséklete), ill. fertőzésgyanús tüneteket mutat, bölcsődébe nem hozható. A családban előforduló fertőző megbetegedést kérjük jelezni a bölcsődében.

10./ A bölcsődében történő megbetegedés esetén a gondozónő értesíti a szülőt, egyidejűleg ún. kitiltási igazolást ad.  Ilyen esetben a szülő kötelessége a gyermek hazaviteléről rövid időn belül gondoskodni.

A gondozónő által kiállított kitiltási igazolás a bölcsődeorvoséval egyenértékű abban a tekintetben, hogy a beteg gyermeket gyógyulásig nem lehet közösségbe hozni.

11./ Ha a gyermek bármilyen okból 3 napnál hosszabb ideig nem látogatja a bölcsődét, csak a családorvos által kiadott igazolással együtt hozható legközelebb.

Amennyiben a szülő előre tudja a távolmaradás időpontját (szabadság, szabadnap stb.) azt két nappal korábban jelezze a bölcsődében, hogy csak a ténylegesen igénybe vett napokra fizessen térítési díjat.

Ha a gyermek otthon betegszik meg, erről és a gyógyulás várható idejéről is mielőbbi tájékoztatást kérünk, az étkezések igény szerinti biztosítása érdekében.

12./ Ha a gyermek 6 hétig folyamatosan távol marad a bölcsődétől, s ez idő alatt a szülő nem él jelzéssel a hiányzás okáról és a visszatérés várható időpontjáról, úgy a gyermeket a bölcsődéből kimaradottnak tekintjük.

13./ A bölcsődei térítési díjat havonta 10-15-ig, az óvodai élelmezési adminisztrátornál kell fizetni akkor is, ha a gyermek éppen hiányzik. A hiányzás első napjának térítési díját ki kell fizetnie.

14./ A bölcsőde nyitottsága biztosítja a szülők számára, hogy aktív részesei legyenek gyermekük közösségi életének. A gondozónőkkel való időpont egyeztetés után –a beszoktatási időn túlmenően is- szívesen teret engedünk a bölcsődei életbe való bepillantásnak. Célunk a szülőkkel való együttműködés eredményessé tétele, ezért készséggel állunk rendelkezésre bármilyen, a bölcsődei korosztályt érintő gondozási-nevelési problémák megoldásában (az életkori sajátosságnak megfelelő magatartási- és kultúrhigiénés szokáskialakítás, a kisgyermek napirendje, táplálása, gondozási-nevelési módszerek stb. tekintetében.)

15./ A bölcsőde éves karbantartási munkálatait jórészt nyáron végezzük, augusztus - szept. 1-ig. Zárva tart a bölcsőde dec….től jan….-ig. Az évi bezárások pontos időpontját a nevelési év elején (szept.) közöljük. 

Április 21.-e a Bölcsődék Napja. - 7/2010. (II. 19. ) SZMM utasítás-

A szünetek ideje alatt a gyermek elhelyezéséről a szülőknek kell gondoskodni.

16./ A fogyatékos gyermekek bölcsődei elhelyezésével kapcsolatos jogszabályi előírások (15/1998./IV.30./NM r.):

· Fogyatékos gyermek bölcsődei felvétele a szakértői bizottság szakvéleménye alapján történhet. A fogyatékos gyermek 6 éves koráig gondozható a bölcsődében.

· A fogyatékos gyermeket próbaidővel lehet felvenni, amelynek időtartama 1 hónap.  A próbaidő letelte után a gyermekkel közvetlenül foglalkozó szakmai csoport dönt a gyermek további gondozásáról, illetve elutasításáról.

· Meg kell szüntetni annak a gyermeknek az ellátását, aki – a bölcsőde orvosának illetve az érintett szakembereknek az együttes véleménye alapján – egészségi állapota miatt bölcsődében nem gondozható, illetve magatartászavara veszélyezteti a többi gyermek fejlődését.

17./ A bölcsődében Érdekképviseleti Fórum működik.

Az Érdekképviseleti Fórumnál panasszal élhetnek a gyermek szülője vagy törvényes képviselője, valamint a gyermekek érdekeinek védelmét ellátó 

érdekképviseleti és szakmai szervek.

Az érdekképviseleti Fórum elérhetőségéről felvilágosítással szolgálunk a 

hirdetőtáblán. 

18./ A házirend megtartása minden szülő számára kötelező, megszegése a gyermek bölcsődéből való kizárását vonja maga után.

Derecske, 2011. 01.05.
            ….……………………


…………………………….
     Varró Gyuláné




 Sáska Emilné

    Intézményvezető



    Intézményegység vezető




    ………………………………….
Csökmei Mihályné
    Érd.kép.fórum

A fenn. tartó részéről

……………………………
   ………………………          …………………….

Farkasné Békési Katalin              
         Major Imréné     
         Fekete Béláné
    Tagóvoda vezető         

      Tagóvoda vezető                 Tagóvoda vezető

A házirenddel egyetértünk: 2011. 01. 12.

Derecske SZM Elnök   Törökné Szőke Ágota         …………………………………….
Tépe SZM Elnök                                                      …………………………………….
Konyár SZM Elnök                                                  …………………………………….
Sáránd SZM Elnök                                                   ……………………………………. 

A házirendet a Társulási Tanács jóváhagyta.

…………………………

         Bakó István

Társulási Tanács Elnöke

